**Hjelmeland** er en kommune i Ryfylke i Rogaland. Den grenser i nord mot Suldal, i øst mot Bykle, i sør mot Sandnes og Strand, og i vest mot Stavanger. Kommunen fikk sine nåværende grenser ved kommunesammenslåingen 1. januar 1965 da Hjelmeland ble slått sammen med Årdal og mesteparten av Fister kommune. Også den østlige delen av øya Ombo hørte da til kommunen, men ved kommunerevisjon i 2020 ble denne delen overført til nye Stavanger kommune.

Bygder i Hjelmeland kommune er Randøy, Fister, Årdal, Jøsenfjorden, Skiftun, Vormedalen og Hjelmeland. Årdal var fra 1859 til 1965 egen kommune, mens Fister var egen kommune fra 1884 til 1965. Hjelmeland kommune har mange hyttefelt, særlig på Randøy og Fister.

Navnet Hjelmeland kommer av den karakteristiske åsen Hjelmen som ligger like ved kommunesenteret - den er godt synlig på bildet nedenfor som er tatt fra fergesambandet fra Nesvik.

Næringsliv
----------

Tradisjonelt har landbruk og fruktdyrking vært de viktigste næringsveier i kommunen, men det er også en del annen virksomhet. I Årdal driver firmaet Norstone et stort sanduttak med eksport til flere land. Det hentes sand fra flere steder i bygda, og den sorteres og renses ved et eget anlegg på Svadberg før den lastes på skip og eksporteres. Sandtak med utskipingshavn finnes også i Jøsenfjorden. 

På Hundsnes har MOWI et lakseslakteri og det går daglig en rekke trailere med fersk laks herfra til markedene i Europa. Sterling Halibut har også lyktes med kommersielt kveiteoppdrett i Jøsenfjorden like ved. Og på Jøsneset driver Mikals Laks røyking av laks. Landbruket er ei stor næring, og fruktsatsinga har de siste åra skapt nye produkt. I 2020 vant "Sølvsider" fra Apal Sideri førsteprisen i sin klasse ved verdensmesterskapet i Frankfurt. Lokal osteproduksjon skjer ved Ryfylke Ysteri i Hetlandsbygda. 

De tradisjonelle jærstolene kommer også fra Hjelmeland – navnet skyldes at man tidligere flettet setene av siv fra Jæren. Den eneste gjenværende produsenten av disse stolene – Aksel Hansson AS – ligger på Hjelmeland. 

På Randøy var det tidligere (ca. 1900) et stort skiferhellebrudd. I moderne tid er der to større brudd for naturstein.

Samferdsel
----------

Den viktigste samferdselsåre er Riksveg 13 som går gjennom det meste av kommunen fra kommunegrensen til Strand i sør og til Suldal i nord. De fleste bygdene i Hjelmeland hadde tilknytning til denne vegen som gir forbindelse til Stavanger gjennom fergesamband fra Tau, da det på 2000-tallet ble besluttet at fergesambandet skulle erstattes med en 24 kilometer lang tunnel – Ryfast – som skulle forbinde Ryfylke og Nord-Jæren. Første del, Ryfylketunnelen, ble åpnet for trafikk 30. desember 2019. Resten av sambandet, Eiganestunnelen og Hundvågtunnelen, åpnet 22. april 2020.

Riksveg 13 krysser Jøsenfjorden med ferge, og det har vært planer om tunnel også her (Jøsenfast), men et slikt prosjekt lå per 2019 mange år frem i tid. En rekke av de gamle rutebåtkaiene er fortsatt i bruk til passasjertrafikk med hurtigbåter til og fra Stavanger. Ellers er noen daglige bussforbindelser mellom Hjelmelandsvågen og Solbakk med videre forbindelse til Stavanger gjennom Ryfylketunnelen det eneste kollektivtilbudet.

Politikk
--------

Se også utfyllende artikkel: Kommunestyrevalg i Hjelmeland.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 48,2 | +0,9 | 675 | +44 | 9 |  | 5 |
| Høyre | 23,4 | +4,9 | 328 | +81 | 5 | +1 | 2 |
| Kristelig Folkeparti | 10,4 | −0,4 | 145 | +1 | 2 |  | 1 |
| Arbeiderpartiet | 7,9 | −5,1 | 110 | −63 | 2 |  | 1 |
| Sosialistisk Venstreparti | 6,7 | +1,0 | 94 | +18 | 1 |  |  |
| Miljøpartiet De Grønne | 3,4 | −1,3 | 48 | −15 |  | −1 |  |
| Valgdeltakelse/Total | 72,3 % | 1 420 | 19 | 9 |
| **Ordfører:** Anita Husøy Riskedal (Sp) | **Varaordfører:** Gaute Hauge (Ap) |
| Merknader: Kilde:  |

Historie
--------

15. mai 2000 var kommunen åsted for Gisseldramaet i Hjelmeland.

Tusenårssted
------------

Hjelmelandsvågen
Kommunens tusenårssted er en utescene på tunet i Hjelmelandsvågen. Da kommunen mottok den statlige støtten, ble de øremerket Vågenområdet. Utescene var et savn i Hjelmelandsvågen, hvor blant annet Frukt- og laksefesten arrangeres hvert år. 

Scenen er tegnet av Knut Fosså, og steinen som er brukt kommer fra Randøy.

Kjente personer fra Hjelmeland
------------------------------

* Ole Nielsen (1827–1915), pioner i norsk tekstilindustri
* Johannes Arneson (1865–1967), skolemann og forfatter
* Johan Sigmundstad (1874–1909), forfatter
* Per Hovda (1907–1998), norsk filolog, eldregeneral
* Ludvig Munthe (1920–2002), misjonær og professor
* Odd Børretzen (1926–2012), forfatter og vokalist (født på Fister; flyttet fra kommunen tre år gammel)
* Øystein Førre (født 1937), professor, revmatolog, født på Skiftun
* Njål Tjeltveit (1943–2001), forfatter, tidligere kultursjef
* Liv Reidun Brakstad (født 1943), billedkunstner og performanceartist
* Vidar Hansson (født 1944), lege, professor i biokjemi
* Herbjørn Hansson (født 1948), skipsreder
* Arild Hansson (født 1945), musiker og NRK-mann
* Magnhild Meltveit Kleppa (født 1948), kommunalminister (Sp), samferdselsminister, fylkesmann i Rogaland 2013–2019
* Morten Hetland (født 1989), forfatter
* Asgeir Kleppa (født 1955), fotballspiller

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. Besøkt 27. juni 2017.
5. ↑  «Kan bli gratis å kjøre i gigant-tunnelen». *Motor* **(norsk)**. 16. september 2019. Besøkt 16. september 2019.
6. ↑  «Tidligere bydelsutvalgsleder reagerer på at koronaviruset utsetter Eiganes- og Hundvågtunnelene på ubestemt tid». *www.aftenbladet.no*. Besøkt 17. mars 2020.
7. ↑  valgresultat.no
8. ↑  «Møte i kommunestyret den 05.10.2023». Hjelmeland kommune.
9. ↑  Wiberg, Kari Finstad (2. mai 2008). «Ukas P2-fjes: Arild Hansson». *NRK*. Besøkt 30. mai 2022.

Eksterne lenker
---------------

* (nn) Offisielt nettsted Rediger på Wikidata

* (en) Hjelmeland – kategori av bilder, video eller lyd på Commons Rediger på Wikidata
* (no) Hjelmeland i Store norske leksikon
* (no) Hjelmeland Tourist Information - Visit Norway Arkivert 15. oktober 2021 hos Wayback Machine.
* (no) Hjelmeland i Ryfylke Arkivert 15. oktober 2021 hos Wayback Machine.

| * v
* d
* r
Rogaland |
| --- |
| Rogaland | 
* Bjerkreim
* Bokn
* Eigersund
* Gjesdal
* Haugesund
* Hjelmeland
* Hå
* Karmøy
* Klepp
* Kvitsøy
* Lund
* Randaberg
* Sandnes
* Sauda
* Sokndal
* Sola
* Stavanger
* Strand
* Suldal
* Time
* Tysvær
* Utsira
* Vindafjord

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister
 |